หมากัดผมครับ กัดที่ขาเป็นรอยถลอกๆ ผมไปหา บอกว่าไม่ต้องฉีดยาครับ ให้กลับบ้าน บอกผมว่าฉีดวัคซีนที่แมวกัดยังไม่ครบ เลยไม่ต้องฉีดเพิ่มครับ ผมเหลือฉีดวัคซีนอันที่แมวกัดอีก 1 เข็ม เข็มสุดท้าย เเต่รู้สึกเสียวขาข้างที่หมากัดครับ
สวัสดีค่ะ หากยังอยู่ในระหว่างคอร์สของการฉีดวัคซีนป้องกันพิษสุนัขบ้า คือฉีดมาแล้ว 3 หรือ 4 เข็ม และยังเหลืออีก 1 เข็มสุดท้าย เมื่อโดนสุนัขกัดจนเกิดแผลถลอกในวันนี้ ยังไม่จำเป็นต้องไปฉีดวัคซีนป้องกันพิษสุนับบ้าเพิ่มแต่อย่างใด ให้ไปฉีดตามกำหนดนัดเดิมค่ะ เพราะวัคซีนที่ได้ฉีดไปแล้ว ก็จะช่วยป้องกันการเกิดโรค จากการโดนกัดในครั้งนี้ได้สำหรับอาการเสียวขาข้างที่โดนกัด อาจเป็นความรู้สึกจากการมีความกลัวหรือวิตกกังวล หรือเกิดจากเส้นประสาทส่วนนั้นถูกกดทับชั่วคราว หรือจากแรงกระแทกอาการกัดก็ได้ หากเป็นเพียงชั่วคราว ก็ไม่ได้อันตรายอะไร แนะนำให้สังเกตอาการไปก่อนค่ะ